Mohamad Aniq Kasdan

Mohamad Aniq bin Kasdan ialah seorang atlet angkat berat Malaysia. Dia memenangi pingat perak dalam acara 55 kg lelaki clean & jerk di Kejohanan Angkat Berat Dunia 2021 yang diadakan di Tashkent, Uzbekistan. Beliau juga mencipta sejarah dengan menjadi atlet angkat berat Malaysia pertama memenangi pingat dalam Kejohanan Angkat Berat Dunia.

 Kerjaya 
Pada tahun 2021, Aniq memenangi pingat emas dalam Kejohanan Angkat Berat Komanwel di Tashkent, Uzbekistan. Beliau juga memenangi pingat gangsa di temasya Sukan SEA ke-31 di Hanoi, Vietnam. Pada tahun 2022, Aniq menyertai Sukan Komanwel ke-22 di Birmingham, England dalam kategori 55 kg. Beliau memecahkan rekod kejohanan apabila mencatat angkatan 142 kg untuk Clean and Jerk, sekali gus menggondol pingat emas pertama Malaysia dalam edisi tersebut.

Pada bulan Ogos tahun 2024, Aniq menyertai acara bagi kategori 61 kg ketika temasya Sukan Olimpik ke-33  di Paris, Perancis. Beliau menamatkan saingan di tempat keempat dengan catatan angkatan keseluruhan sebanyak 297 kg.

 Rujukan 

Kategori:Kelahiran 2002
Kategori:Orang hidup
Kategori:Orang Malaysia berketurunan Melayu
Kategori:Orang dari Johor